Knjižnica Gradac

Radionice programiranja s IRIM-om
2021-06-29 09:30 UTC
U suradnji s IRIM-om, 29. lipnja održati ćemo dvije radionice programiranja i robotike.
Raspored radionica:

9.30-10-30h početnici
10.30-11.30h napredni

Radionice su prvenstveno namijenjene djeci, ali i odraslima zainteresiranima za STEM

Besplatna provjera sluha- Bontech
2020-02-10 10:00 - 12:00
U suradnji s Bontech-om, tvrtkom koja je vodeći hrvatski proizvođač i distributer slušnih aparata i sredstava za zaštitu sluha organiziramo besplatnu provjeru sluha kao i starih slušnih pomagala, a sve u cilju što boljeg i duljeg očuvanja sluha kao jednog od najvažnijih ljudskih osjetila.
https://bontech.hr/zasto-je-sluh-jedno-od-najvaznijih-osjetila/

Predstavljanje knjige "šest milimetara", autorice Josipe Pavičić Berardini
2020-02-05 18:00 - 20:00
…zašto je Josipa Pavičić Berardini odlučila slušati svoje tijelo i voljeti sebe,
saznati ćemo u društvu s autoricom na promociji njene knjige “šest milimetara”…
Josipa Pavičić Berardini provela je dva desetljeća karijere u tiskanim i TV medijima te objavila tri romana prodana u rekordnim nakladama – „Sara Santini“, „GL’amour“ i „Lopov moje mladosti“. Danas je voditeljica autogenog treninga, bavi se pisanjem, humanitarnim radom i pružanjem psihološke podrške. Ponosna je majka dva sina.

Obilježavanje Svjetskog dana čitanja naglas
2020-02-03 17:00 - 18:00
Svjetski dan čitanja na glas obilježava se 01.veljače, radi razvijanja roditeljske i starateljske svijesti o važnosti čitanja u ranoj dobi.
Čitanje naglas razvija vještinu slušanja, obogaćuje rječnik, razvija maštu i utječe na uspješan razvoj djeteta.
Što želite Vašem djetetu?
Više o važnosti čitanja naglas saznajte u okviru nacionalne kampanje Čitaj mi kojoj se i mi priključujemo.
http://www.citajmi.info/kampanja/
U OkHsG, 03.veljače 2020.(ponedjeljak), 17h čitati ćemo Divovsku knjigu o divovima.
Čitajte djeci naglas, gdje god i kad god stignete!

Humanitarna akcija prikupljanja slikovnica, puzzli i društvenih igara
2020-02-03 08:00 - 2020-02-14 10:00
Uoči Međunarodnog dana darivanja knjiga ( 14.02.) OkHsG održavat će još jednu akciju prikupljanja rabljenih slikovnica, puzzli i društvenih igara za potrebite.
Molimo roditelje da se s svojim mališanima odazovu akciji prikupljanja i pomognu nam razveseliti neku drugu djecu koja su imala malo manje sreće nego naša.
Nije važna količina, važno je da dijete samo shvati zašto nešto daruje i da to daruje od srca te da je to nešto dovoljno očuvano da se može upotrebljavati.

Dan hrvatskih knjižnica
2017-11-10 18:00 - 20:00
Pozivamo Vas da zajedno obilježimo Dan hrvatskih knjižnica!
Ovogodišnja svečanost pod nazivom “Gušti su gušti” održati će se 10.11.2017.g.s početkom u 18.00h.
I ove ćemo godine prisjetiti se nekih starih vremena, ali i novih mogućnosti, malo ćemo kušati, a malo slušati!
Uz pismu kojom će vas počastiti klapa Kačić, knjižnica vas časti besplatnim članstvom.
Budite aktivni zagovarači knjige i knjižnica te svojom nazočnošću i članstvom to potvrdite!

“Hrvatsko knjižničarsko društvo ustanovilo je Dan hrvatskih knjižnica s ciljem bolje vidljivosti i prepoznatljivosti knjižnica i knjižničnih aktivnosti u javnosti, a u svrhu poticanja inovativnosti, kreativnosti i kvalitete rada svih hrvatskih knjižnica.
Na 37. skupština Hrvatskoga knjižničarskog društva, održana u Tuhelju 30. rujna 2010., donesena je odluka da se 11. studenoga obilježava kao Dan hrvatskih knjižnica. Spomenuti datum je odabran jer je 1960. godine Sabor NRH donio ukaz o proglašenju prvog Zakona o bibliotekama. Donošenje toga Zakona označilo je svojevrstan novi početak i za hrvatsko knjižničarstvo, jer su postavljeni pravni temelji za planiraniji i sustavniji rad i razvoj svih vrsta hrvatskih knjižnica i svih ključnih odrednica hrvatskoga knjižničarstva…”
HKD

Mjesec Hrvatske knjige 15.10.-15.11.2017.
2017-10-15 08:00 - 17:00
Pozivamo Vas na još jedan Mjesec hrvatske knjige 15.10.-15.11.2017.
Ovo je 6. godina kako i naša knjižnica, posebnim programom obilježava Mjesec hrvatske knjige. Pokrovitelj manifestacije je Ministarstvo kulture Republike Hrvatske, a organizator Knjižnice grada Zagreba.
Cilj manifestacije je promicanje knjige i čitanja kao društvene vrijednosti. Ovogodišnje je događanje posvećeno enciklopedistici kao temeljnom izvoru znanja.
Program naše knjižnice obuhvaća od posjeta najmlađih, preko našeg gostovanja, sudjelovanja u Nacionalnom kvizu za poticanje čitanja, Ćakulaonici, Strašnim pričama, besplatnim upisima do još jednog obilježavanja Dana hrvatskih knjižnica (11.11.) s napomenom da će se održati 10.11.2017., 18.00-20.00h.
Posebno apeliramo na one koji duuuuugo vremena “nisu stigli” vratiti posuđenu građu, da je vrate u tijeku ovog Mjeseca knjige jer ih do 15.11.nitko neće grdit, ali za poslije ne garantiramo 🙂
Sve vas pozivamo da nas posjetite!
